1938 m. rugsėjo 30 d. I metai. 


| „AIDO“ PRIEDAS VAIKAMS | 


RUDENS DIENOS 


Ateina jau šaltos ir liūdnosios dienos, 
Ant ežero šelsta skaidrusis vanduo, 
Laukuose pagelto žolelė, rugienos, 
Atslenka jau nykus ir šaltas ruduo. 


Jau girioį nečiulba linksmieji paukšteliai, 
Vėjelis nuo medžių jau drasko lapus, 
Nuvyto, nudžiūvo gėlelių Žiedeliai, — 

Ir vasaros nyksta vaizdelis gražus. 


Taip liūdna, negera visiems ant krūtinės, 
Taip gaila, oi gaila gražiųjų dienų, 
Linksmųjų sparnuočių, saulutės auksinės, 
Žavios vasarėlės — motutės žiedų! 

Tėvynei 


Dėl brangios tėvynės, 
Dėl gimtos šalelės 
Pasiryžom dirbti 
Mes, maži vaikeliai. 


Milžinais mes būsim, 
Didvyriais užaugsim, 
Savo tėviškėle 

Į laimužę trauksim. 


Mes dainas išausim 


Iš žodžių auksinių, 


Viską paaukosim 
Savajai gimtinei. 


O; 


R. Guobys. 


OLO, 


Aš ir vaikai 


(Šunelio pasakojimas). 


žmoniu yra visokių: mažų 
ir didelių, senų ir jaunų, ge- 
rų ir blogų. Seni ir dideli žmo- 
"nės dažniausiai geri, bet jauni 
ir maži — blogi. Ypač pikti 
tie vaikai, kurie avi kelnes ir 
kuriuos visi berniokais vadina. 
Jie nuolat nešiojasi kišeniuose 
akmenų, kartais svaidykles, 
rankose sūkaliuoja lazdagalius. 
Jie neduoda ramumo nė vie- 
nam šuneliui, net ir geriau- 
siam. Kai jie eina keliu klyk- 
dami ir šūkaudami, — tuomet 
saugokis, geriausiai slėpkis už 
vartų. Kai užsižiopsai, jie pri- 
bėgę lazda kyšters į dantis, 
akmeniu svies i šoną, ar koja 
Spirs pasturgalin. Pikti ir ne- 
geri berniokai! 

Kartą aš gulėjau išsitiesęs 
prie savųjų vartų. Ejo šalia 
kaimyno sūnus Adomėlis. Iš- 


f 


dykes tai buvo vaikas! Jis 
niekuomet nepraeis šalia, ma- 
nęs. neužkabinęs. Ir dabar jis 
kyšterėjo lazdą man į pat 
snuki. Aš supykau, pašokau, 
stvėriau už lazdos galo ir lai- 
kau. O jis, aitvaras, juokiasi 
iš mano urzgimo. Jis staiga 
ištraukė lazdą, net man dan- 
tys suskaudėjo, — ir drožė ja 
man per strėnas. Suunksčiau 
aš garsiai, dar labiau susier- 
zinau. — „Kas bus, tas bus“ — 
pamaniau:--„bet aš tave, vė- 
javaiki, pamokinsiu.“ Šokau aš 
prie Adomėlio, kuris bėgo nuo 
manęs, ir čiupt ji dantimis už 
kelniu. 


— Ajajai! — suriko jis ir 
dar smarkiau pasileido bėgti. 
O jo kelnės tik drrrr, — ir 


man snukyje liko didelis jų 
lopas, 

Bėga Adomėlis namo rėk- 
damas, vaitodamas. Išbėgo iš 
namų jo motina, pastvėrė ji 
„už rankų ir ramina. 


— Ūuūū... maaamyyyte!— 
šaukia jis krupčiodamas. — 
Mane  Murziukas užpuolė, 
ikąsti norėjo, kelnaites su- 
plese.. Uuuu.: 

— Cit, balandėli! Cit, ne- 
verk! Aš tam šunpalaikiui šo- 
- nus rykšte suraižysiu, — sako 
Adomėlio motina, besivesdama 
ji per kiemą. 


Adomėlio žliumbimą išgir- 
do ir mano šeimininkas. Jis 
išėjo pasižiūrėti, kas čia ne: 
paprasto atsitiko. Aš tuojau 
pripuoliau prie jo ir pradėjau 
gerintis. Pribėgo ir Adomėlio 
motina. Ji ėmė įrodinėti mano 
šeimininkui, kaip aš negerai 
pasielgiau su jos išdykėliu. 

eimininkas jau. buvo užsimo- 

jes pliekti mane, bet netoli 
buves ir visa mates kitas kai- 
mynas Jokūbas sulaikė jo 
ranką. 

— Nemušk  Murzelio, 
tarė jis. Šuo nekaltas, be 
reikalo Adomėlio nepuolė. 
Adomėlis rėžė ji lazda ir už 
tai gavo. Tegul kitą kartą ne- 
erzina šunų. 

Mano sŠinininko ranka lė- 
tai nusileido, rykštė manęs nė 
nepalietė. Adomėlio motina 
taip pat nurimo, Adomėlis nu- 
tilo. 

— Gerai sako dėdė Jokū- 
bas, — tarė, pagaliau, ir Ado- 
mėlio motina. — Sunų nerei- 
kia erzinti, jie gali ir skaudžiai 
ikąsti... 

Visi išsiskirstėme. Aš nu- 
ėjau ir atsiguliau savo ląston. 

Nuo to laiko Adomėlis ma- 
nęs niekuomet jau nebeerzino. 

V. B. 


Skambink, „Varpeli“! 


-Skambink, „Varpeli“, 
Mūsų žemelėj, 
Žadink iš miego 
Mažą vaikelį. 


Skambink, „Varpeli“, 
Ankstų rytelį, 
Žadink vaikutį 
Dirbti darbeli. 


Skambink, „Varpeli“, 
Po visą šalį, 
Palinksmink vargšą 


Ir našlaitėli. 


V. Navackas. 

Pasilikusi 
Kaip dabar atsimenu tą 
rudenį. 


Buvo vėlyvas ruduo. Per 
kiauras dienas ir naktis krito 
darganos. Laukuose nesimatė 
nė vieno gyvo sutvėrimo. Visi 
buvo pasislėpę nuo šlapio ir 
nemalonaus rudens oro. 

Aš ėjau per daržus pas 
draugą ruošti pamokų. Bebėg- 
damas per sodą, staiga pama- 
čiau tupinčią ant kriaušės ša- 
kos liūdną kregždutę. Ji buvo 
susitraukusi, mažutė, jos kū- 
nelis virpėjo. Pradėjau artin- 
tis prie jos. Maniau, kad ji 
bus užsnūdusi, ir aš ją galė- 
siu paimti ranka. Kai arčiau 
priėjau prie jos, ji pajudėjo, 
suplasnojo sparneliais ir nu- 
tūpė ant tako, nukloto gelto- 
nais lapais. Pribėgau ir pakė- 
liau ją. O ji tokia švelnutė, 
tokia meilutė... 

— Kregždute mieloji, kas 
tau yra? Kodėl neskrendi i 
šiltus kraštus? Kodėl nebėgi 
nuo negailestingosios, šaltos 
žiemos? Sakyk! 

Nieko neatsakė man ne- 

kregždutė 


laimingoji  kregždutė. Supra- 
tau, kad ji negali taip skra- 
joti, kaip skraido jos draugės: ` 
jos sparnelis buvo palaužtas. 

Paėmiau nelaimingąji paukš- 
telį ir parsinešiau namo. Per 
visą žiemužę aš ją lesinau ir 
globojau. Apsiprato kregždutė 
pas mane, jos sparnelis pa- 
gijo, pradėjo po pirkią skrai- 
dyčiė 1 

Atėjo pavasaris. Kaskart 
darėsi šilčiau ir šilčiau. Mano 
kregždutė pradėjo  nerimti, 
trokšti laisvės. 

— Palauk, kregždute, pa- 


lauk, brangioji! — pasakiau 
jai. — Štai ateis šiltesnis pa- 
vasaris, aš tave išleisiu. Tu 
būsi laisva, vėl sukrausi liz- 


delį po mūsų stogu ir raminsi 
mus sunkiose gyvenimo va- 
landose... Tik turėk kantrybės! 
Ir aš išleidau kregždutę, 
kai jos draugės parskrido. 
Kaip dabar atmenu tą pa- 
vasari, kada aš ją išleidau, ir 
tą rudeni, kada aš ją vieną 
radau... 
V. Kuolaitis. 


OJOO; 


Pasakysiu pasakutę: 
Rūkė kiškutis pypkutę; 
Sprakt — iššoko žarijutė, 
Ir sudegė pasakutė. 


A. Matulaitytė. 

Mūsų broliukai Kaune moka sportuotis 


Čia eželė... 


Cia eželė, Mūs panaitės 

Ten eželė — Aguonaitės 

Puikiai sutaisytos — Barasi, linguoja: 

Cia ropelės — Aš aukštesnė... 
Ten morkelės, — Aš gražesnė... 
Kaip kokios panytės. Girtis nenustoja. 
Štai krapučiai — Bartis liaukit, — 
Bt Ziraeiciais* a Krapas šaukia: 
Puošnios aguonėlės: — Iš to nebus nieko, 
Aukštos, žemos, Nes Marelė 

Jaunos, senos, — Aguonėles 

Supa jas vėjelis. Lygiai visas mėgsta. 


K. Téma. 

GAIDYS IR VISTOS 


Vaikšto kieme vištos, 


O tarp jų gaidys, 
Vaikšto pasišiaušęs 
lr didžiojas vis: 


„Turiu margas plunksnas 
lr snapą nemenką, 

Kas manęs neklauso, 
Tam į sprandą tenka. 


„Turiu gražų balsą, 
Giedu kakaryku, 
Prašau eit iš kiemo, 
Jei kam nepatiko. 


„Margis manęs bijo 
Ir Rainutis jau 
Bėga į pastogę, 
Kai tik pamatau. 


Taip gaidys nuo ryto 
lr per kiaurą dieną 
Vaikšto pasišiaušęs, 
Mokina kiekvieną. 


R. Guobys. 


Šešėlio išsigando 


Vienos motinos dukrelė, 
penkiolikos metų mergaitė, 
sutemus išėjo vandens iš 
- šulinio parnešti. Buvo mėne- 
siena. 

Mergaitė prikabino prie 
svirties galo kibirą ir paleido 
šulinin. Kito svirties galo še- 
šėlis nubėgo tolyn. Kai pasė- 


mė kibirą ir ėmė traukti, tas 
šešėlis pradėjo bėgti artyn. 

Mergaitė labai išsigando, 
paleido kibirą šulinin ir verk- | 
dama parbėgo trobon. Kai ji 
papasakojo, ko ji nusigando, 
namiškiai tik pasijuokė. Mer- 
gaitei po to buvo labai ne- 
smagu. 

Sudie paukšteliams 


Jau ir vėl, mieli paukšteliai, 
Jūs paliekat mūsų šalį! 

Ir išskrendat, išplasnojat 
Užu girių, už marelių! 


Taip graudu su jumis skirtis! 
Ir giružės skundas girdis, — 
Skundžias, rudenėlį peikia, 

Kam jis paukštelius išvaikė. . 


Ir ne vienai tik girelei, — 
Daug kam, daug kam, širdį gelia! 
Jau ir vėjai pikti purtos, 

Po gamtužę, ką apkurtus... 


V. Kuolaitis. 


Perkūno globojamoj žemėj 


(Apysaka iš garbingos Lietuvos praeities). 


Tuo tarpu Vigirdukas pasuko 
į miško kraštą. Jo laimei, netoliese 
vėl matėsi miškas. Leidosi bėgti 
per laukus. 

— Perkūne, saugok mane! - vėl 
sušnibždėjo pasiekęs mišką Vigir- 
dukas. Atsigūžė. Antrame miško 


gale pasirodė vienas, po to antras 
\ čia... irgi pro šalį. Pagaliau, nusiė- 


ir trečias raitelis. 

Vigirdukas nesnaudė. Jis vėl 
puolė į tankumynę ir sukruvintom 
rankom skynė sau kelią. 

Staiga medžiai ėmė retėti, ir... 
Vigirdukas įklimpo į purvą. Tik 
dabar pamatė, kad pribėgo pelkes, 
kuriose augo išsimėtę medžiai. 

Delsti nebuvo ko. Šoko prie 
vieno kupsto, nuo jo ant antro, 
trečio, ketvirto ir čia pamatė. kad 
jis kito peršokti nebegalės. Šoko 
tiesiog į vandenį. Iki pusės pasinė- 
rė į dumblą, bet spėjo nusigriebti 
už kito kupsto žolės ir kelionė 
vyko toliau, 

„ Užpakalyje vėl pasigirdo balsai, 
ir kažkas smarkiai nusikeikė. Kry- 
žiuočiai sustabdė arklius ir įbedė 
rūsčius žvilgsnius į netoli esantį Vi- 
girduką, kuris 


tačiau bijojo atsi- 


gręžti, bijojo pamatyti vyrus, kurie 
nori jį sugauti. 

— Neleist jam pasprukti, už- 
mušti! — sušuko grieždamas danti- 
mis fon Rilke. 

Pirmoji strėlė pralėkė pro Vi- 
girduką ir įstrigo kupstan, į kurį 
jis taikėsi šokti. Po to antra, tre- 


mė lanką pats Rilke. Ilgai taikė į 
tolstantį Vigirduką. Paleido. Nulė- 
kė strėlė ir... įstrigo į petį. 

— Perkūne!. ir Vigirdukas su- ` 
dribo. 

Kryžiuočių veiduose pasirodė 
žiauri šypsena. Jie ruošėsi užsidėti 
lankus, bet... Netikėjo savo akimis, 
kai pamatė, kad Vigirdukas ištrau- 
kė iš peties strėlę ir šoko į kitą 
krūmą. B 

Kol kryžiuočiai atsipeikėjo ir pa- 
leido tikrą strėlių lietų, Vigirdukas 
buvo gerokai nutolęs, o strėlės 
smėgo į krūmus, ar į medžius. 

Vigirdukas paspruko. Jis nejautė 
jokio skausmo, nejautė, kad krau- 
jas sruvena per sudraskytus marš- 
kinius, nejautė nieko... tik bėgo, 
bėgo. 

Baigėsi pelkės, o neužilgo ir pats. 

miškas. Vigirdukas išvydo kelias 
sodybas. Sukaupęs jėgas pasiekė 
pirmąją. Prie vartų stovėjęs auga- 
„ lotas vyras nustebo pamatęs keistą, 
apiplyšusį, kruviną svečią. 

Vigirdukas puolė prie jo ir su- 
dribo jo glėbyje. 

— Vigirdai, tai tu! — sušuko 
nustebęs vyras. | 

— Dėdė, dėdul!. mane vijo, 
alėjos užmušti, tokie vyrai... vy- 
rai!.. 

— Vigirdai, kas tau yra?! 

— Baisūs vyrai.. su arkliais... 
dėde, jie geležinius gobtuvus ant 
galvų turi... ir... ir... juodus kryžius 
ant apsiaustų... 

- Vigirdai, 
kur jie? 

— „Anapus... pelkių. Dėde, jie 
norėjo mane.. mane už... mušti. 


Man, dėde... taip bloga... gal mirsiu. 
Perkūne!.. 


Vigirdėli, sakyk, 


Ir- Vigirduko galva nusviro ant 


dėdės kelių. 

f i * * 
Besileidžiančios saulutės raudoni 

spinduliai tyliame kaime išvydo 

ligšiol nematytą vaizdą. Niekur ne- 

buvo girdima dainų, kurios čia 

skambėdavo vakarais, nesimatė 


krykštaujančių vaikų bei moterų. 
"Visur. slankiojo tylūs, ginkluoti 
vyrai. 


Vienas, įlipęs į milžiniško ąžuo- 
to viršūnę, nuolat žvelgė į pietus. 

— Ei, Gailuti, ar nesimato nie- 
ko?! — pasigirdo balsas iš apačios. 

— Ne! — suskambėjo trumpas 
"atsakas. 

— Negrįžta Sunigaila, gal su 
kryžiuočiais susitiko... Turi jau grįžti 
„su Paraisčio vyrais. Mes be jų var- 
giai su jais apsidirbsime! —nerimo 
“Vainoras. L 

— Vainorai! — pasigirdo balsas 
"iš ąžuolo. 

— Kas? — nė nepajudėjęs už- 
klausė Vainoras. 

— Pamiškėje raitelis... Aha, ma- 

tau ir antrą! Štai ir trečias! Vaino 
rai, visas būrys. Tai jie! 

Visai netoli pasigirdo antras 
balsas. 

— Kryžiuočiai! Kryžiuočiai! 

Šie žodžiai žaibo greitumu pa- 
sklido po sodžių. Beregint susirin- 
ko ginkluotieji vyrai ir ramiu 
žvilgsniu sekė artėjančius priešus, 
kurie, matyt, visai nejautė, kad jų 
čia laukia šiokios tokios „vaišės“. 

— Trisdešimt trys, trisdešimt 
keturi, trisdešimt penki... baigė 
skaičiuoti Mantautas.— O mūsų tik 
šešiolika. Vyrai, laikykimės. Pir- 
miau strėlėmis pasveikinkim, 0 po 
t, jei negrįš, iš kur atėję, — kala- 
vijais. 

Už minutės kaimas atrodė kaip 
išmiręs. 

Kryžiuočiai artėjo. 

— Ha, kodėl nusimato nė vie- 
no pagonies? Mano kalavijas trokš- 
ta jų kraujo! — sušuko Ulrichas. 

— (Gal jie jau miega! — ironiš- 
kai nutesė fon Rilke. 

Sodybos buvo čia pat. 

— Po velnių, nieko nesimato, 


/negi... 


Nespėjo baigti žodžių, kaip strė- 
lė, lyg iš dangaus atlėkusi, įsmigo 
į Ulricho krūtinę. Šis, nė žodžio 
ne pasakęs, nuvirto nuo arklio. 

— Dieve, jie mus ant pliko lau- 
ko, kaip kiškius, iššaudys. | kai- 
mą! —suriko fon Rilke ir paspaudė 
arklio šonus pentinais. Neatsiliko 
ir kiti. Vėl kelios strėlės atkėliavo, 
vėl vienas kryžiuotis nugriuvo nuo 
arklio ir pasiliko begulįs lauke. 

Jis savo tuščio pilvo nepasotina 
gardžia žemaičių duona... 

— Atgal! atgal! — sušuko Rilke 
ir pasuko arklį. 

— Kaip tai? Mes turime pago- 
nims nusileisti! — griežė dantimis 
Alfredas, bet atlėkusi strėlė pervėrė 
kiaurai jam petį. 

Jis nesulauks to laiko, kada že- 
maičiai bus kryžiuočių ‘pavergti... 

Kryžiuočiai puolė atgal į mišką, 
bet tuo pačiu laiku iš miško išjo- 
jo Paraisčio vyrai su Sunigaila 
priekyje. 

— Prakeikimas! — sušuko fon 
Rilke ir puolė Sunigailą, kuris ta- 
čiau spėjo: pasitraukti į šalį ir kirto 
iš šono Rtlkei smarkų smūgį. Šal- 
mas, lyg medinis puodas, persisky- 
rė ir Rilke nudribo nuo arklio. 

Puolė ant kryžeivių ir kiti. Vėl 
keli kryžeiviai nusirito nuo arklių, 
tačiau žuvo ir vienas paraistietis. 

Pagaliau, kryžiuočiams pasisekė 
prasiveržti ir, kiek tik jų arkliai 
įsteigė bėgti, leidosi tuo keliu, ku- 
riuo atvyko. 

Lietuviai puolė ant žemės. 

— Perkūne, tu mus globojai 
ir globoji! Tuos, kurie mums neša 
kitus Dievus, tu žudai! 
Perkūne, būsime už tai dėkingi iki 
mirties! — sušuko Sunigaila. 

* k * 

‘Vakaras. Miške dėdė laiko Vi- 
girduką ant rankų. | 

— Dėde, man taip negera... 

— Nebijok,Vigirdėli, tu gyvensi. 


Mes tau,' 


— Ne, dėdulė, aš blogai jau- 
čiuosi. Petys tas... O tų vyrų baisių 
nėra? 

— Ne, Vigirdėli, mes juos iš- 
vysime. 

— O jie negrįš. 

— Ne, Vigirdėli. 

— Kaip gerai, dėdule, kad jie 
nemindžios Perkūno globojamos 
žemelės: Dėduli, leisk man nors 
paskutinį kartą pažvelgti į besilei- 
džiančią saulutę. 

Mantautas pakėlė Vigirduką. 

— Kaip graži mūsų Lietuva! 
— sušuko jis. — Aš dabar nebijau 
mirti. ; 

Vigirdėli, tu pasveiksi, eisi 
kariauti su kryžiuočiais. 

— Ne, dėduli, lai kariauja kiti 
mano... draugai. Aš... aš... Perkūne!.. 

Jo galvutė nusviro. Veidas su- 
stingo. 

Jis mirė. Mirė dėl Perkūno glo- 
bojamos žemės! 

Jo veide buvo šypsena. Jis 
džiaugėsi mirdamas, kad nėra tų 
vyrų, baisių vyrų, Perkūno globo- 
jamoj žemėje. 

Jonas Mackevičius. 
1938.1X.14 d. Ukmergė. 

Aš padirbsiu tau, sesele, 
Dailias liepos stakles, — 
Lai jos skamba mūsų grįčioj, 
"Kaip vaidilos kanklės. 


Tu išausk man, seserėle, 
Rausvo šilko juostą: 


Žaliom rūtų šakutėlėm, 
Geltonais žiedeliais. 


A. Panavas. 

Suplyšo 


Vakarai darosi jau šalti. Basom 
kojom nė nemėgink per rasą eiti, 
kai tik nusileidžia saulė. Dangus 
nuolatos žvaigždėtas, vėjo kaip ir 
nėr. Tik darželiuose gėlės kasdie- 
ną galveles nuleidžia žemyn jau 
nebepakeldamos daugiau. Medžių 
lapai gelsta kasdieną labiau ir la- 
biau. 

Dienomis laukai pilni voratink- 


lių. Vyresnieji, daugiau patyrimo 
turį, kalba, kad giedra ilgai dar 
būsianti. Saulė, kai įkaitina, net 


prakaitu veidą aptaško. Atsikvėpti 
net negalima. Tik vis, jau ne tas 
karštis, kuris pavasari buvo, ne tie 
spinduliai. Debesėlis kyšters — ir 
nėra karščio. Ir atvėso oras. 
Rytais visai kita gamta, kiti gy- 
vuliai ir žmonės. Būdavo, iš pat 
Zaros šoka visi iš miego, skuba, 
lekia galvotrūkčiais. Dabar, neran- 
gumo kailiniais apsivilkę, vos-vos 
tebepasivelka. Per Jaukus bėga ir 
bėga nesibaigdamos ūkanos. Pa- 
mink kur žolę basa koja, tuoj pa- 
jusi šaltus ledų grūdelius. 
Daugely kluonų, girdėti, klega 
ir žvanga kuliamosios mašinos. 
Kalbama: geriausis kūlaties metas 
atėjęs. Gaidys, kur ant tvoros už- 
siritęs, kad užgieda--per mylią ko- 
kią gal girdėt jo balsas. Taip to- 
se ūkanose, sako, toli einąs. 
Baigėsi uogos, grybai ir kita. 
Obuoliai ir kriaušės išnyko iš so- 
dų. Laukai nupliko, tik rugių žel- 
menis kiškiams ilgaausiams tam- 
siomis rudens naktimis graužti pa- 
likdami. Daržuose dar renkami 
burokai ir morkos, kertami kopūs- 
tai — bijomasi, kad po pirmų 
šalnų nekyštertų didesnis gruode- 
lis. Tada žemė tik dunda kaip 
svirno grindys apsiavusiam vaikš- 
čiojant, o kai atšyla — tikra glei- 
zė — nė neiti nesinori. 
Smėlėtose vietose, kur tarp pu- 

šynų, ar kirtimuose ruduoja dar 
vėlyvių grikių plotai. - Sakytum, 
laukia, kada ateis prie jų rovėjos 
ir  nukupsčiuos  nulinkčiuos iki 
stabarėlio. Visi jau šalnos pakąsti, 
atrodo, net dreba po nakties, šil- 
tesnio apkloto miegui neturėję. 
* 


Elenytė su Jurgiuku ištraukė 
iš pašalio luobo gabalą ir nudar- 
deno su juo užkluonėn. Bailiai 
žvalgėsi, kiek prisigūžę, lyg bijo- 
dami, kad kas namiškių nepama- 
tytų jų. Pašlaitėje buvo lygios 
nuotakos juosta, per rudenį karvių 
ir avelių juodai išgraužta, bet dar 
plonyte vejele atžėlusi, nes, rugius 


"užsėjus, keltavos jon neįeina. To- 


liau palobėj buvo rūkuose pasken- 
dusi pieva. 

Padėjo jie luobą ant žemės, su- 
sėdo abudu ant jo ir pradžioj dar 
kojomis pasispirdami, o vėliau jau 
ir be to, visu smagumu lėkė į pa- 
kalnę. Jurgiukas sėdėjo priekyje, 
kojas aukštai užrietęs, luobo galą 
rankose laikydamas, o Elenytė 
už jo apkabinusi jo kaklą ir susi- 
krovusi kojas ant luobo. Pievon 
nulėkė net į pačią beveik šlapumą. 
Elenytė patylomis kuždėjo, kad 
kas nors namiškių neišgirstų: 

— Laikyk, laikyk! Sušlapsim. 

— Stok! — Vienu kartu pasta- 
tė Jurgiukas kojas ant žemės ir 
sulaikė. 

Abudu juokėsi. Buvo patenkin- 
ti pirmu laimingu nuvažiavimu, 

Jurgiukas tempė kalnan luobą, 
o Elenytė ejo pati viena, vos be- 
įstengdama užkopti. Medinės jos 
klumpės, kuriomis buvo apsiavusi, 
lapatavo ant laibų kojų, kiekvienu 
kartu nukristi besiruošdamos. Ne 
savom klumpėm jinai buvo įsiki- 
šusi, savų dar neturi. Sugriebė 
pasitaikiusias kampe, išsinešė net 

šonan kluono, tada tik įsikišė jos- 
na ir pastebėjo, kad vos-vos eit 
gali. 

Abudu iškaitę, sušilę atkopė vėl 
ton vieton, iš kurios pirmą syk 
važiavo. Susėdo ant luobo. Jurgiu- 
kas dabar visai kitaip susitvarkė. 
Luobo galą užrietė aukščiau, ko- 
jomis įsispyrė į įšrietimo vidų. 
Atrodė tikriausiomis rogutėmis va- 
žiuoja. Elenytė vėl taip pat susi- 
kuprinusi apkabino jo kaklą, ir 
nušvilpė abu pakalnėn. Ilgai jie 
taip važinėjo. 

— Ai, ai, — tu vėl šlapumon,— 
stabdė Elenytė. 

= Eik ti, 

— Aš seniai šlapias. 

Pasikelia juodu ir mato, kad 
luobe išsėdėtos dvi skylės. 

— Kad jį kur galas,—nuspren- 
džia Jurgiukas. 

— Einam namo — man šalta, — 
veda jį Elenytė. 

Luobą palikę pievoje, abudu 
bėgte užbėga prieš kalną. Už jų 
lieka balta nuo ūkanos ir nuo šal- 


nos pieva. 
— Ir dangčiai balti, — pamato 
Jurgiukas kluono stogą. 


— Šalta,—pasako Elenytė. 

Jos veideliai pabalę, lūpytės 
mėlynos, rankelės sukrupusios. 
Susirietusi, ; įsitraukusi į motinos 
skarą dziubena paskui Jurgiuką. 

Nuo pirkios skrinda kepamos 
duonos kvapas. Jų taip ilgai va- 
žinėta, Paliko dar nekurtą krosnį. 
Motina dar tik duoną minkė. O 

juos išsiuntė lapų parinkti. Siuntė 
tik Jurgiuką, bet ir Elenytė išsi- 
vogė. 

— Jūs šitaip lapus nešate, — 
patiko juos motina. 

Abudu pribėgo prie jos, įkibo 
vienas už vienos, kitas už kitos. 
rankos ir bučiavo sušutusiomis. 
lūpomis. 

— Sušaltumėte kur besibasty- 
dami,— jau daug švelniau pasakė. 

Abu užlipo ant krosnies ir šil- 
dėsi. 

— Lipkite žemėn — galvas su- 
gaus, — tarė motina. 

Juodu nulipo. Stengėsi, kad 
motina nepamatytų, jog abu su- 
šlapę, todėl prisimygę į sieną ėjo 
užstalėn. 

— Užvalgykit kiek,— įpykusi at- 
nešė raštynos ir padėjo po keletą 
bulvių. 


* 


Kai juodu atsikėlė nuo stalo, 
motina rado suole dvi šlapias dė- 
mes. 

— Pasirodykite, — paėmė už 
rankos vieną ir kitą, — kur sušla- 
pote? 

Jie abu tylėjo. 

— Nemušiu, pasakykite. 

— Važiavome... 

— Ak, jūs! Persivilkite tuoj 
man! Aš žiūriu—vis kosti ir kosti. 
Tai jau ne pirmoji. Tėvas sakė — 
visa užukluonė kuo tai nušliūžėta. 

— Mes daugiau nevažiuosime, 
suplyšo luobelis. 

— Ir dėkui Dievui. r, 


Į saulute 


Bėkim, skriskim į saulutę, 
I padanges, ten aukštai! 
Ir prašykim spindulėlį, 
Kad jis šviestų dar ilgai. 


Bėkim, bėkim, bernužėliai 

Ir mergaitės, čia kartu! 

Kai sugausime saulutę, 

Vėl bus žaisti mums smagu. 
J. Žižmaitis 

SVEIKATA- DIDŽIAUSIAS TURTAS 


Eina iš mokyklos Tadas Ir po trumpos valandėlės 
1 mieluosius namučius. Krinta jau lietaus lašai, 
Kely staiga, netikėtai O Tadukas skuba, bėga, 
Niauktis pradeda dangus." Kad pasiekt veikiau namai. 


Tačiau, nors ir greit jis bėgo, Keičia kojines, kurpaites... 
Šlapias pasiekė namus. "Žodžiu, elgias vyras mūs, 
Pirkioj būdams, tuoj nuo savęs Kad netektų persišaldyt 
Šlapius meta drabužius, Ir patirt ligos vargus. 


Iš čia seka pamokėlė: 

Didis turtas — sveikata, 

Tat, vaikučiai, brangūs, mieli, 
Sergėkit ją visada. 

Dovydas Livingstonas 


Daug amžių prabėgo ir daug 
reikėjo pasidarbuoti, kol buvo iš- 
tirtos Azija, Amerika ir Australija. 
Dar sunkiau buvo keliautojams ir 
tyrinėtojams Afrikoje. 

Nežmoniški karščiai, milžiniški, 
vos žvėrims tepareinami miškai, 
plėšrūs žvėrys, nuodingosios gyva- 
tės, smaugliai, dykumos be van- 
dens ir augmenijos ir nevaišingi 
kiekvieną ateivį su ginklu sutinką 
gyventojai buvo didžiausiomis drą- 
suoliui tyrinėtojui kliūtimis. 

Senais laikais buvo prekiaujama 
vergais. Amerikos medvilnės au- 
gintojai siųsdavo Afrikon laivus. 
Jų įgulos medžiodavo ir gaudydavo 
negrus. Ir kai laivas būdavo pil- 
nas, plaukdavo vergų pirkliai su 
savo preke į Ameriką, kad su di- 
deliu pelnu galėtų parduoti Afri- 
kos tyrumų sūnus sunkion vergijon. 
Tad nenuostabu, kad negrai neda- 
rė skirtumo tarp niekšo vergų 
pirklio ir kilnaus, pasiaukojusio 


Dovydas Livingstonas. 


mokslui tyrinėtojo - keliauninko. Jie 
visus su ginklu rankose sutikdavo. 
Daug pirmųjų keliauninkų žuvo 
Afrikoje. 


Vienas didžiausių keliautojų po 
Afriką buvo Dovydas Livingstonas. 
Jis pirmas išvaikščiojo Afriką sker- 
sai ir išilgai. 

Viso keliavo jis po Afriką tris- 
dešimt metų. Livingstonas atvažia- 
vo jon jaunas, mirė paslaptingose 
džunglėse kaip senis! Šis nuosta- 
bus ir labai kilnus žmogus gimė 
Anglijoje 1813 metais. Jo tėvas 
turėjo mažą pigių knygų krautu- 
vėlę. Tad knygų skaitymas buvo 
mėgiamiausias Livingstono užsiė- 
mimas ir pasismaginimas. Skaity- 
damas jis sužinojo, kaip‘ varginga ` 
būklė yra nelaimingų Afrikos sūnų 
ir pasiryžo keliauti ten. Kad jo 
pagalba būtų našesnė, jis tapo gy- 
dytoju. Be to, jis pasiryžo skelbti 
vergų tarpe Kristaus mokslą. 

Dvidešimt septynerius metus 
amžiaus turėdamas, sėdo Livingsto- 
nas į laivą ir atsidūrė prie Gerosios 
Vilties iškišulio. Iš čia pradėjo Li- 
vingstonas savo kelionę. Jau iš pat 
pradžios jis sunkiai sirgo piktojo 
drugio liga. Skurdžiojo negro pa- 
lapinėje, be tinkamos globos ir 
slaugymo, toli nuo artimųjų, sirgo 
Livingstonas ta taip pavojinga Afri- 
koje liga. Kitą kartą jis vos nepa- 
teko liūto nasruosna. Jau jis buvo 
liūto pargriautas, jau jo ranka bu- 
vo sutriuškinta, ir tik taiklus šūvis 
išgelbėjo jį nuo ankstyvos mirties. 

Daug kartų tykojo jį pavojus 
iš negrų pusės. Mat, šie nelabai 
tikėjo jo žodžiams ir galvojo esant 
Livingstoną vergų pirkliu. Bet vi- 
sos kliūtys buvo laimingai nuga- 
lėtos. Livingstonas keliavo vis to- 
liau ir toliau, rasdavo naujus eže- 
rus, upes, kalnus ir dykumas. Jis 
keliavo neskubėdamas, nuo vieno 
negrų kaimo prie kito, ir stengėsi 
jiems padėti. Jis ne tik aiškino 
negrams Kristaus mokslą, bet ir 
gydė ligas. Visa, ką jis patyrė ar 

; Livingstonas liūto naguose. 


pamatė, stengėsi kuo tiksliausiai 
aprašyti. Jis aprašinėjo sutiktus 
gyvulius, matytus miške medžius, 
rinko žoles, gėles ir drugius. 
Metai bėgo. Bekeliaudamas jis 
priėjo didžiulę Zambezės upę; ap- 
rašęs ją ir ant jos esantį milžiniš- 
ką krioklį, leidosi Livingstonas 
plaukti Zambezės upe ir laimingai 
pasiekė rytinį Afrikos krantą ir 
Indijos vandenyną. Tai buvo labai 


didelis žygis. Per ketverius metus 


jis padarė 15 tūkstančių kilometrų 
kelią. Po to jis grįžo Anglijon ir 
parašė savo knygą. Joje jis aprašė 
visa, ką buvo matęs ir patyręs. 
Livingstono knyga turėjo didelį 
pasisekimą. Per labai trumpą, pa- 
lyginti, laiką buvo išpirkta jos 12 
tūkstančių. Tad ir pelnas buvo 
nemažas. Dalį pajamų jis paliko 
šeimai, su kitais išvyko Afrikon į 
naują kelionę. 

Dabar Livingstoną lydėjo vie- 
nas tarnas negras ir kiti nešikai 
su maistu ir kitais reikalingiausiais 
daiktais. Jis pradėjo kelionę nuo 
Indijos vandenyno, ir dingo ilgiems 
metams. Europos mokslininkai ėmė 
nerimti ir pradėjo reikalauti, kad 
būtų surengta išvyka Livingstonui 
ieškoti. 


. pavyko 


Vienas didžiulis Amerikos lai- 
kraštis tokią išvyką ir surengė. 
Jos priešakyje atsistojo kitas gar- 
sus Afrikos tyrinėtojas Stenli. Šiam 
surasti Livingstoną. Jis 
sirgo. Veltui Stenli kalbino Living- 
stoną grįžti į tėvynę. Livingstonas 
norėjo dar pakeliauti, naujus kraš- 
tus pažinti, žmonijai ir mokslui 
patarnauti. Pačiame Juodojo Zemy- 
no viduryje atsisveikino du didžiausi 
Afrikos tyrinėtojai. Stenli išvyko 
atgal į Europą, Livingstonas—į Afri- 
kos džungles. Tai buvo paskutinė 
Livingstono kelionė. Jis vėl susir- 
go. Vaistų ir maisto stigo. Ištikimi 
Livingstono tarnai atnešė jį į vie- 
ną negrų kaimą. Jame jis pats 
vienas, vien negrų apsuptas, už- 
merkė amžinai akis. 

Ištikimi Livingstono tarnai neg- 
rai Turi ir Isuma nutarė, kad jų 
geraširdis, kilnusis ponas ir drau- 
gas negali būti palaidotas Afrikos 
džunglėse. Tad, kaip galėdami ir 
mokėdami, išbalzamavo Livingsto- 
no kūną ir nutarė nunešti prie 
vandenyno krantų ir atiduoti bal- 
tiesiems. Devynius mėnesius jie 
nešė Livingstono kūną prie van- 
denyno. Ne kartą teko jiems net 
kautis su kitais negrais. Nežiūrint 

Livingstonas plaukia tarp krokodilų. 


gausių ir įvairių pavojų, jie atnešė 
Livingstono kūną prie vandenyno 
ir atidavė baltiesiems. Laivas at- 
vežė didijį keliauninką į tėvynę. 
Ant Livingstono kapo yra toks 
užrašas: 

„Per vandenis ir sausumas iš- 
tikimų rankų perneštas ilsisi čia 


Dovydas Livingstonas, misionierius, 
keliauninkas ir žmonijos draugas. 
Per trisdešimt metų nenuilstamai 
jis stengėsi skelbti Evangeliją lau- 
kinių Afrikos tautų tarpe, ištirti 
neatspėtas paslaptis ir panaikinti 
vergų prekybą, kuri taip tuština 
Vidurinę Afriką“. 


——2 K — 


Oželi, oželi“ 
(Dainelė) 


Oželi, oželi, 

Vai kur tu buvai? 

— Kopūstų“ daržely, 
Paskyku, pastryku 
Per aukštą tvorelę, — 
Tai aš ten buvau! 


Oželi, oželi, 

Vai ką ten darei? 
— Atbėgo žąselės, 
Nulaužė, sugraužė 
Kopūstų lapeli, — 
Tai aš išvijau! 


— Oželi, oželi, 
Nelisk i darželį: 
Paimsiu virvelę, 
A ciba, a ciba, 
Išpersiu kaileli 
Už kopūstėlius. 


K. Tėma. 

VORAEREP ESERI S 


"rado plytelių, 


Dir. 22 


Mokslininkai šiuo metu, betyri- 
nėdami Mesopotamijoje (iš ten atė- 
jo Palestinon žydų tautos patriar- 
kas Abraomas) Už miesto griuvėsių 
surašytų senuoju 


24 raštu ir chaldejų kalba. Mokslinin- 


Ir mes kasame bulves. 


x 


ŽAIDIMAI 


Gaidžių peštynės 


Žaidžia tik berniukai. Du žaidė- 
jai pritūpia prieš viens kitą. Kiek- 
vienas užsikiša sau lazdelę už pa- 
kinklių, rankas prakiša pro lazdelės 
apačią ir, apkabinę suglaustus ke- 
lius, suneria pirštus. Kol vaikas ran- 
kų nepraleidžia, jis negali atsistoti. 

Dabar žaidėjai pradeda šokinėti 
ir viens prie kito artintis. Besiartin- 
dami stengiasi šonu sudyeti kits 
kitą, kol vienas jų pargriūva. Par- 
griuvęs laikomas nugalėtu ir pralai- 
mėjusiu. Jei vienas jų įsikabina 
katro rankas, tas taip pat pralaimi. 

aidimas yra labai gyvas ir juo- 
kingas. Berniukai jį mėgsta. 
Oo o o o O o o o o OO 


TRUPINĖLIAI 


Ar buvo visuotinis tvanas 


Šv. Rašte yra aprašytas visuoti- 
nis tvanas, kurio metu žuvo visi 
gyvuliai ir žmonės, išskyrus pasis- 
lėpusius Nojaus laive. Daug žmonių 
nenori tikėti, kad toks tvanas galė- 
jęs būti. | 


Leidėias atsakomasis redaktorius Liudvikas Cicėnas, 


kai moka tą raštą išskaityti ir iš 
rastų plytelių sužinojo, "ad prieš 
5600 metų visas kraštas buvo už- 
lietas vandeniu, kad tai buvo lie- 
taus vanduo ir kad lietus lijęs per 
40 dienų ir naktų. Taigi tose ply- 
telėse tvanas taip pat aprašytas, 
kaip jis aprašytas ir Šv. Rašte. Ply- 
telės buvo rašytos prieš 3700 metų 
prieš Kristaus gimimą, vadinas, ne- 


"trukus po visuotiniojo tvano. 


qora 2 KSK EEE 


Vaikų šypsenos 
Gerai atsakė 


Mokytojas: — Ant stalo tupi 
keturios musės. Jei aš vieną už- 
mušiu, tai kiek jų dar liks? 

Mokinys: — Viena, pone mo- 
kytojau. 

Mokytojas: — Kad tu 
suskaityti... 

Mokinys: — Moku, liks tik už- 
muštoji. 


nemoki 


Netrukdys 


Jonukas: — Tėte, nupirk man 
trimitą. 

Tėvelis: — O ne, mano vaikeli! 
Tu per ištisą dieną trimituosi ir 
trukdysi man dirbti. 

Jonukas: — Aš pasižadu, tėte, 
trimituoti tada, kai tu miegosi. 


OO LO PO A TO TO TO TO OO | 


LAIŠKŲ DĖŽUTĖ. 


J. St—nui. Sąsiuvinį gavome, ačiu. 
Kas tiks — įdėsime. 

Aib. M—čius. Nieko neįdėsime: mū- 
sų skaitytojams per sunki lyrika. Prašo- 
me lengvesnio turinio eilučių ar apy- 
sakėlių. Už atsiųstąsias dėkojame. 


Vilnius „RUCH“ spaustuvė: 


